text: У гэтым праекце Вікіпэдыя моўныя спасылкі знаходзяцца ўверсе старонкі насупраць назвы артыкулу. Перайсьці ўгору.
  Дзядзінец
  9 моваў
  Беларуская
  Български
  Eesti
  English
  Français
  日本語
  Русский
  Türkçe
  Українська
  Правіць спасылкі
  Артыкул
  Абмеркаваньне
  беларуская (тарашкевіца)
  Чытаць
  Рэдагаваць
  Рэдагаваць крыніцу
  Паказаць гісторыю
  Болей
  Чытаць
  Рэдагаваць
  Рэдагаваць крыніцу
  Паказаць гісторыю
  Зьвесткі зь Вікіпэдыі — вольнай энцыкляпэдыі
  Полацак у XIX ст., пасярэдзіне Верхні замак. У XI—XIII стст. на гэтым месцы быў дзядзінец гораду.
  Дзядзінец — цэнтральная ўмацаваная частка раньнесярэднявечнага гроду або гораду, якая служыць сядзібай князю ці яго намесьніку, выконвае ваенныя і адміністрацыйна-палітычныя функцыі.
  Як супрацьпастаўленьне дзядзінцу мусіць разглядацца гандлёва-рамесны пасад, які звычайна быў меней абаронены, і меў і ў прававым і ў архітэктурным пляне падначалены статус. Выдзяленьне дзядзінца ў структуры раньнесярэднявечнага грода можа служыць прыкметай разьвіцьця фэадальных адносінаў. А дзядзінец можна разглядаць як прататып пазьнейшых замкаў. Шмат дзядзінцаў і часткова пасадаў старажытных гарадоў Вялікага Княства Літоўскага носяць назвы «замак», «верхні» або «горні» ці «ніжні» або «дольны». У старажытным Полацку ўмацаваны старажытны дзядзінец пазьней атрымаў назоў «Верхні замак», а частка моцна абароненага пасаду — назоў «Ніжні замак». Падобны комплекс замкаў існаваў у Горадні, Вільні, Віцебску і інш. Захаваўся дзядзінец у Вялікім Ноўгарадзе.
  Паходжаньне тэрміну «дзядзінец» выклікае спрэчкі паміж навукоўцаў. Па адной з вэрсіяў тэрмін «дзядзінец» утварыўся ад слова «дзеці» (пад час нападу найбольш каштоўнае разам зь дзецьмі і жонкамі захоўвалі ў дзядзінцу), па другой — ад слова «дзед» (месца, дзе дзяды-старэйшыны зьбіраліся на нараду), па трэцяй вэрсіі тэрмін паходзіць ад слова дзіда: «дзядзінец» — гэта аналяг расейскага слова «частокол».
  Атрымана з «https://be-tarask.wikipedia.org/w/index.php?title=Дзядзінец&oldid=2163028»
  Катэгорыі:
  Абарончыя збудаваньні
  Архітэктурныя элемэнты
  Гэтая старонка апошні раз рэдагавалася 16 лістапада 2020 году ў 12:10.
  Гэты тэкст даступны на ўмовах ліцэнзіі Creative Commons Attribution/Share-Alike 3.0; у асобных выпадках могуць ужывацца дадатковыя ўмовы. Глядзіце падрабязнасьці ва Ўмовах выкарыстаньня.